|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PROSINAC (14 sati) | | | | | | | | |
| redni broj sata | **nastavno područje** | **nastavna jedinica**  **/nastavne cjeline**  **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati**  **(blok sat)** |  |
| 46.  47. |  | **Suprotne rečenice** | 1 | 1 |  | Objašnjava da su suprotne rečenice nezavisnosložene rečenice u kojima je sadržaj jedne surečenice suprotstavljen sadržaju druge.  Izdvaja suprotne veznike *a, ali, nego, no, već*; uočava da se ispred suprotnih veznika piše zarez, osim kad veznik *nego* dolazi nakon komparativa. | Potaknuti učenike da primjenjuju jezična znanja rješavajući zadatke, razvijaju sposobnost izražavanja vlastitoga mišljenja, sposobnost kritičkoga mišljenja i iznošenja zaključaka vezanih uz jezične pojave. |  |
| 48. | KNJIŽEVNOST I STVARALAŠTVO | **Viktor Car Emin, *Mali Učkarić*** | 1 |  |  | Navodi obilježja socijalne pripovijetke i potkrepljuje ih navodima iz teksta.  Navodi osobine lika koje pripadaju socijalnoj karakterizaciji i potkrepljuje ih navodima iz teksta.  Objašnjava vrijednosti i stavove koje književni tekst promiče te na temelju navedenoga oblikuje ideju pripovijetke. | Potaknuti učenike na uočavanje obilježja socijalne pripovijetke; na iznošenje zapažanja i stavova potaknutih književnim tekstom te razvijanje vještine samostalnoga rada na književnome tekstu. |  |
| 49.  50. | HRVATSKI JEZIK I KOMUNIKACIJA | **Isključne i zaključne rečenice** | 1 | 1 |  | Prepoznaje nezavisnosloženu isključnu i zaključnu rečenicu.  Povezuje jednostavne rečenice u nezavisnosložene isključne i zaključne rečenice.  Piše isključne i zaključne rečenice u skladu s pravopisnim pravilima. | Potaknuti učenike na izdvajanje bitnih podataka iz teksta u obliku natuknica, na prepoznavanje nezavisnosloženih isključnih i zaključnih rečenica te na njihovo pisanje u skladu s pravopisnim pravilima. |  |
| 51. | HRVATSKI JEZIK I KOMUNIKACIJA | **Ponavljanje jezičnoga gradiva (nezavisnosložene rečenice)** |  | 1 |  | Tijekom rješavanja jezičnih zadataka ponavlja i uvježbava jezično gradivo cjeline (nezavisnosložene rečenice). Izrađuje umnu mapu s pregledom cjeline. | Ponoviti i uvježbati gradivo o nezavisnosloženim rečenicama. Poticati učenike na primjenu naučenih jezičnih sadržaja tijekom rješavanja jezičnih zadataka i u svakodnevnome pisanome i usmenome izražavanju. |  |
| 52.  53. | HRVATSKI JEZIK I KOMUNIKACIJA | **Zadatci za vrednovanje učeničkih postignuća s ispravkom** (nezavisnosložene rečenice) |  | 1 | 1 | Primjenjuje jezično znanje o nezavisnosloženim rečenicama rješavajući zadatke objektivnoga tipa. Uočava vlastite pogreške tijekom ispravka pisane provjere znanja te ih ispravlja i pravilno oblikuje prema zadanoj uputi. | Provjeriti usvojenost jezičnoga gradiva / funkcionalnu primjenu na prototipnim i čestim primjerima i u čestim jezičnim situacijama. |  |
| 54. | KNJIŽEVNOST I STVARALAŠTVO | **Dobriša Cesarić, *Vagonaši*** | 1 |  |  | Izdvaja socijalne motive, otkriva značenje teksta na temelju suodnosa motiva i teme. Objašnjava vlastito razumijevanje pjesničkih slika predočenih ponavljanjem, metaforom, epitetima, kontrastom. Uspoređuje književne tekstove istoga autora, iste književne vrste i tematike (Balada iz predgrađa) te definirati socijalnu pjesmu. Uspoređuje književni tekst s njegovim prilagodbama u drugim medijima. | Potaknuti učenike na izražavanje osjećaja i doživljaja potaknutih književnim tekstom te na objašnjavanje vlastitoga razumijevanja pjesničkih slika predočenih različitim stilskim izražajnim sredstvima. Uputiti učenika da uspoređuje književni tekst s njegovim prilagodbama u drugim medijima. |  |
| 55.  56. | HRVATSKI JEZIK I KOMUNIKACIJA | **Osvrt** | 1 | 1 |  | Određuje način pristupa temi i s tim usklađuje stilski izraz.  Uspoređuje podatke iz različitih izvora radi procjene pouzdanosti, točnosti i autorstva u skladu sa zadatkom.  Piše tekst s prepoznatljivom komunikacijskom funkcijom u kojem dolaze do izražaja: svjesnost i proces razlaganja zamisli. | Potaknuti učenika da uočava obilježja osvrta na polaznome tekstu te da razvija sposobnost izražavanja kritičkoga mišljenja i iznošenja zaključaka vezanih uz temu o kojoj je riječ. |  |
| 57.  58. | KNJIŽEVNOST I STVARALAŠTVO | **Književno djelo za cjelovito čitanje** |  | 1 | 1 | Čita cjelovito književno djelo i interpretira ga prema uputama učiteljice/učitelja ili samostalno, prema dogovoru s učiteljem/učiteljicom. | Poticati učenike na argumentirano iznošenje vlastitoga doživljaja o cjelovito pročitanome književnom djelu i razumijevanje drukčijeg doživljaja. |  |
| 59. | KNJIŽEVNOST I STVARALAŠTVO | **Ksaver Šandor Gjalski, *Na Badnjak*** |  | 1 |  | Uočava višeslojnost književnoga teksta: jezična, sadržajna, značenjska i stilistička. Interpretira književni tekst prema unaprijed zadanim smjernicama i dovodi ga u vezu s osobnim kontekstom. Raspravlja o vrijednosti narodnih običaja. | Potaknuti učenika da uoči što je u središtu pripovjedačeve pozornosti, da likovi svoje misli, osjećaje i razmišljanja najčešće ističu svojim postupcima i govorom, da navedu primjer iz ulomka za opis vanjskoga prostora i primjer lirskoga ugođaja u vanjskome opisu te da raspravljaju o vrijednosti narodnih običaja na temelju pročitanoga ulomka. |  |